Daniele De Rossi

Danielė De Rosis (g. 1983 m. liepos 24 d.) – buvęs futbolininkas, Italijos rinktinės ir A.S. Roma klubo saugas. Nuo 2022 m. dirba futbolo treneriu.

Nacionalinėje komandoje žaidė nuo 2004 m. rugsėjo 4 d., su rinktine žaidė 2006 m. pasaulio čempionate, kur per trejas rungtynes sužaidė 177 minutes, antrosiose rungtynėse žaidėjui parodyta raudona kortelė.

Romos klube italas žaidė nuo 2001 iki 2019 m. ir sužaidė 459 rungtynes, pagal tai De Rosis tapo antras klube pagal rungtynių skaičių po Frančesko Točio. Pasibaigus 2019 m. sezonui „Romos“ klubas pranešė, kad sutarties su žaidėju nepratęs.

2019 m. vasarą saugas prisijungė prie „Boca Juniors“ komandos. Argentinos klube italas sužaidė tik 7 rungtynes, per kurias pelnė vieną įvartį. 2020 m. sausio 6 d. De Rosis paskelbė apie karjeros pabaigą.

2021 m. kovo 18 d. italas tapo savo šalies rinktinės trenerio Roberto Mančinio asistentu. Vėliau italas pradėjo UEFGA A trenerio kursus. Su Italijos rinktine De Rosis dirbo ir XXII pasaulio futbolo čempionato kvalifikacijos rungtynėse.

2022 m. spalio 11 d. italas tapo Serie B komandos „S.P.A.L. 2013“ treneriu.

2023 m. vasario 14 d. jis buvo atleistas iš komandos trenerio pareigų.

Pasiekimai 
 Pasaulio čempionas ()
 Italijos futbolo taurės laimėtojas (2006–2007 m., 2007–2008 m.)
 Italijos futbolo supertaurės laimėtojas (2006–2007 m.)
 UEFA Europos iki 21 m. čempionato laimėtojas (2004 m.)

Dalyvavimas čempionatuose 

|}

Šaltiniai 

Italijos futbolininkai
Italijos futbolo treneriai